
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR

Nr. SC2020 – 18250/07.08.2020
____________________________________________________________________________
REFERAT  DE APROBARE A PROIECTULUI DE HOTARARE
Sectiunea I

Titlul proiectului de hotarare

Proiect de hotarare privind

       aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  ”Amenajare terenuri de sport – Construire stadion pe structură metalică”
Sectiunea a 2-a

Motivul emiterii proiectului de hotarare

1.Descrierea situatiei actuale

    Prin activitatea Serviciului Școli Spitale și Baze Sportive a fost inițiată procedura de achiziție a serviciului de proiectare faza SF pentru obietivul de investiții privind construirea unui stadion pe structură metalică. În urma finalizării procedurii de achiziție a fost încheiat Contractul prestari servicii de proiectare nr. 74/29.04.2020 cu operatorul economic S.C. KAT CONCEPT DESIGN S.R.L., având ca obiect realizarea S.F. - Amenajare terenuri de sport – Construire stadion pe structură metalică”.   

           Terenul pe care se face investiția este situat în municipiul Timișoara, calea Buziașului, este înscris în CF nr. 427784, Timișoara și are o suprafață de 52.668 mp. 

2. Schimbari preconizate si rezultate asteptate

Obiectivele majore ale Primăriei Municipiului Timişoara au ca scop dezvoltarea urbei pe multiple planuri, dar cu prioritate pe acele planuri care aduc o creştere a nivelului de trai şi implicit o îmbunătăţire a calităţii vieţii locuitorilor ei.

În prezent, terenul studiat nu are o utilizare concretă și se constituie ca teren viran care prezintă vegetaţie spontană în interior. În partea de nord și vest, se regăsesc clădiri în care se desfașoară activitate economică, în partea de est se regăseşte un drum de acces, iar în partea de sud str. Calea Buziasului.

În acest moment şi în viitorul apropiat, necesitatea de a ocupa terenuri libere pentru o dezvoltare în acord cu funcţiunile lipsă și în special cu programe care se adreasează populaţiei, este în continuă creştere. 

Valorificarea suprafeţelor de teren fără utilitate, cu programe pentru populaţie, este un pas necesar, care pe de o parte aduce plus valoarea fondului construit învecinat și pe de altă parte contribuie la îmbunătășirea nivelului de trai.

Subliniem faptul ca Municipiul Timişoara nu deţine niciun stadion pentru jocurile sportive clasate în prima categorie de importanță privind interesul iubitorilor sportului, respectiv fotbalul. 

În acest context, stadionul propus va putea găzdui atât desfășurarea competiţiilor oficiale de fotbal, cât si pentru antrenamentele echipelor din centrele de copii și juniori. Efectul pozitiv pe termen scurt ar fi de reprezentare la cel mai înalt nivel a echipelor locale de fotbal, de expunere internaţională a oraşului Timişoara, de dezvoltare a turismului sportiv în Timişoara, iar pe termen lung continuitatea proiectului de dezvoltare a fotbalului timişorean pe toate nivelurile de reprezentare, de la copii până la seniori.

Deoarece în zonă nu se găsesc zone verzi amenajate, destinaţia de agrement se completeaza prin amenajarea unei zone verzi, amenajată tip parc, cât și a mai multor parcări. Realizarea acestora va susţine inclusiv nevoile populaţiei care lociuesc și își desfășoară activitatea profesională în zonă.

Prin realizarea acestui proiect se obţine un centru bine integrat și relaționat de vecinătăţi, atât cu cele existente cât şi cu cele propuse spre a fi realizate.

3.Alte informatii
Documentaţia tehnică, faza Studiu de fezabilitate, a fost contractată cu respectarea prevederilor H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, prin contractul de prestare de servicii nr. 74/29.04.2020 şi a fost avizată favorabil conform Fişei tehnice nr. SC2020 – 18237/07.08.2020 emisă de Comisia Tehnico-Economică.
Costurile pentru realizarea investitiei conform Devizului General sunt urmatoarele :
Valoarea totala a investitiei (T.V.A. inclus)    =     113.238.383,52   lei
 din care C.+M. (T.V.A.inclus)                           =      86.389.402,01 lei

Durata estimată de execuție a obiectivului este de 12 luni. 
Obiectivul este cuprins în bugetul privind planul de investiţii/dezvoltare, aprobat prin HCL nr. 70/28.02.2020, anexa 6, cap.67.02.05.01 Sport.
4.Concluzii

    Urmare a celor prezentate mai sus, considerăm oportună promovarea Proiectului de hotărâre privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  ”Amenajare terenuri de sport – Construire stadion pe structură metalică”.

